
	1.
	Noteikumu projekts
49. Degvielas un kurināmā operators veic visus verificētāja norādītos labojumus ikgadējā emisijas ziņojuma verificēšanas laikā. Ja verificēšanas laikā degvielas un kurināmā operators neveic verificētāja norādītos labojumus, verificētājam ir tiesības verificētāja ziņojumā sniegt neapmierinošu atzinumu.
	Iebildums
Norādām, ka MK noteikumu projekta 49. un 50. punkts ir identiski. Aicinām vienu no tiem dzēst.
Piedāvātā redakcija
-
	Indra Ciukša (VK)

	2.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums
Ņemot vērā, ka Ministru kabineta noteikumu projektā ir noteiktas administratīvās un atbilstības prasības juridiskām personām (degvielas un kurināmā operatoriem, verificētājiem), ir nepieciešams veikt administratīvo izmaksu novērtējumu mērķa grupai, kā arī atbilstības izmaksu novērtējumu.
Valsts kancelejas ieskatā administratīvā sloga un atbilstības prasību izvērtējums ir veicams ministru kabineta noteikumu projekta: 1. sadaļas 3. punktam; 2. sadaļas 2.1., 2.3. apakšsadaļai; 3.sadaļas 41., 44., 61. 65. punktam; 4. sadaļas 69. punktam; 6. sadaļas 80., 85., 93., 94. punktam.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 15. punktu. Administratīvo izmaksu un atbilstības novērtējums juridiskām un fiziskām personām aprakstāms anotācijas 2. daļas 2.3, 2.4. un 2.5. apakšpunktā.

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment ) 22.-25.lp ietvertos norādījumus administratīvo izmaksu monetārā novērtējuma veikšanai.

Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: https://www.mk.gov.lv/lv/media/16902/download?attachment

 
Piedāvātā redakcija
-
	Indra Ciukša (VK)

	3.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Iebildums
Ņemot vērā, ka noteikumu projekts paredz jaunas funkcijas valsts pārvaldes iestādēm, ir nepieciešams veikt administratīvo izmaksu un atbilstības prasību novērtējumu arī šai mērķa grupai. Administratīvā sloga un atbilstības prasību izvērtējums ir veicams, tostarp, attiecībā uz noteikumu projektā noteiktajām prasībām Valsts vides dienestam, Latvijas Nacionālajam akreditācijas birojam, Valsts ieņēmumu dienestam un citām iesaistītajām institūcijām, kas saistītas ar atļauju izsniegšanu, informācijas sniegšanu un apmaiņu.
Valsts kancelejas ieskatā administratīvā sloga un atbilstības prasību izvērtējums ir veicams ministru kabineta noteikumu projekta: 2. sadaļas 14., 17., 19., 36. punktam; 3. sadaļas 55., 59. punktam; 6.sadaļas 74., 75., 76., 79., 80., 81., 83., 84., 86., 87., 88., 89. punktam.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 15. punktu. Valsts iestādēm administratīvo izmaksu un atbilstības izmaksu monetāru novērtējumu aprakstāms anotācijas 7. sadaļas 7.2. un 7.3. apakšpunktā.

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment ) 22.-25.lp ietvertos norādījumus administratīvo izmaksu monetārā novērtējuma veikšanai.

Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: https://www.mk.gov.lv/lv/media/16902/download?attachment
 
Piedāvātā redakcija
-
	Indra Ciukša (VK)



